พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนราธิวาสราชนครินทร์พ.ศ. ๒๕๕๓ ภูมิพลอดุลยเดช ป.ร.ให้ไว้ ณ วันที่ ๑๔ มกราคมพ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนราธิวาสราชนครินทร์อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยนราธิวาสราชนครินทร์ พ.ศ. ๒๕๔๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนราธิวาสราชนครินทร์ พ.ศ. ๒๕๕๓มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๒๓ กันยายน พ.ศ. ๒๕๕๑ เป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยนราธิวาสราชนครินทร์ดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาครุศาสตร์อุตสาหกรรม มีปริญญาสามชั้น คือ(ก) เอก เรียกว่า ครุศาสตร์อุตสาหกรรมดุษฎีบัณฑิต ใช้อักษรย่อ ค.อ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตร์อุตสาหกรรมมหาบัณฑิต ใช้อักษรย่อ ค.อ.ม.(ค) ตรี เรียกว่า ครุศาสตร์อุตสาหกรรมบัณฑิต ใช้อักษรย่อ ค.อ.บ.(๓) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๕) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๖) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๗) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๘) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๙) สาขาวิชาอุตสาหกรรมศาสตร์ มีปริญญาสามชั้น คือ(ก) เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค) ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยนราธิวาสราชนครินทร์ มีดังต่อไปนี้(๑)ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสีประจำคณะหรือสถาบัน กว้าง ๑๑ เซนติเมตรตอนกลางสำรดเป็นผ้าสีฟ้าน้ำทะเล กว้าง ๓ เซนติเมตร ขนาบด้วยแถบทอง กว้าง ๑เซนติเมตร(ข)สำรดต้นแขน แบ่งเป็นสามตอน ระยะห่างตอนละ ๓ เซนติเมตร แต่ละตอนกว้าง ๕ เซนติเมตรพื้นสำรดทำด้วยผ้าสีฟ้าน้ำทะเล มีแถบทอง กว้าง ๑ เซนติเมตร ที่ริมทั้งสองข้าง(ค)สำรดปลายแขน พื้นสำรดทำด้วยผ้าสีประจำคณะหรือสถาบัน กว้าง ๑๐ เซนติเมตรตอนกลางสำรดเป็นผ้าสีฟ้าน้ำทะเล กว้าง ๓ เซนติเมตร ขนาบด้วยแถบทอง กว้าง ๑เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขนสองตอน(๓)ครุยประกาศนียบัตรบัณฑิต เช่นเดียวกับครุยมหาบัณฑิตเว้นแต่มีสำรดต้นแขนหนึ่งตอนกว้าง ๘.๕ เซนติเมตร พื้นสำรดทำด้วยผ้าสีฟ้าน้ำทะเลมีแถบทอง กว้าง ๒ เซนติเมตร ที่ริมทั้งสองข้าง(๔)ครุยแพทยศาสตรบัณฑิตและครุยบัณฑิต(ก)ครุยแพทยศาสตรบัณฑิต เช่นเดียวกับครุยมหาบัณฑิต(ข)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขนหนึ่งตอนมาตรา ๕เข็มวิทยฐานะของมหาวิทยาลัยนราธิวาสราชนครินทร์มีลักษณะเป็นรูปตราสัญลักษณ์มหาวิทยาลัย ทำด้วยโลหะสีเงิน สูง ๖ เซนติเมตรมาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี และคณาจารย์ของมหาวิทยาลัยนราธิวาสราชนครินทร์มีดังต่อไปนี้(๑)นายกสภามหาวิทยาลัยครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสีฟ้าน้ำทะเล กว้าง ๑๐ เซนติเมตร มีแถบทองกว้าง ๒เซนติเมตร ที่ริมทั้งสองข้าง(ข)สำรดต้นแขน แบ่งเป็นสี่ตอน ระยะห่างตอนละ ๓ เซนติเมตร แต่ละตอนกว้าง ๕ เซนติเมตรพื้นสำรดทำด้วยผ้าสีฟ้าน้ำทะเล มีแถบทอง กว้าง ๑ เซนติเมตร ที่ริมทั้งสองข้าง(ค)สำรดปลายแขน พื้นสำรดทำด้วยผ้าสีฟ้าน้ำทะเล กว้าง ๑๒ เซนติเมตร มีแถบทองกว้าง ๒เซนติเมตร ที่ริมทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยเครื่องหมายตราสัญลักษณ์มหาวิทยาลัยร้อยเรียงเป็นเส้นกึ่งกลางสายสร้อยประดับตราสัญลักษณ์มหาวิทยาลัยดุนนูนลงยายึดติดกับครุยประมาณร่องหัวไหล่และมีโบดิ้นทองประดับบนบ่าทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัยเว้นแต่ไม่มีสายสร้อยและโบดิ้นทองประดับและมีตราสัญลักษณ์มหาวิทยาลัยทำด้วยโลหะสีเงินติดบนสำรดรอบขอบด้านหน้าอกทั้งสองข้าง(๓)อธิการบดี เช่นเดียวกับกรรมการสภามหาวิทยาลัย เว้นแต่ไม่มีตราสัญลักษณ์มหาวิทยาลัยและมีสายสร้อยทำด้วยโลหะสีเงินประกอบด้วยเครื่องหมายตราสัญลักษณ์มหาวิทยาลัยร้อยเรียงเป็นเส้นกึ่งกลางสายสร้อยประดับตราสัญลักษณ์มหาวิทยาลัยดุนนูนลงยายึดติดกับครุยประมาณร่องหัวไหล่และมีโบดิ้นทองประดับบนบ่าทั้งสองข้าง(๔)คณาจารย์ ครุยเป็นเสื้อคลุมแขนยาวทำด้วยผ้าโปร่งสีขาว ผ่าอกตลอดยาวคลุมเข่ามีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสีฟ้าน้ำทะเล กว้าง ๑๒ เซนติเมตร มีแถบทอง กว้าง ๒เซนติเมตร ที่ริมทั้งสองข้าง เว้นระยะห่าง ๑ เซนติเมตร ทั้งสองข้างทาบแถบทอง กว้าง๑ เซนติเมตรและมีตราสัญลักษณ์มหาวิทยาลัยทำด้วยโลหะสีเงินติดบนสำรดรอบขอบด้านหน้าอกทั้งสองข้าง(ข)สำรดต้นแขน แบ่งเป็นสองตอน ระยะห่างตอนละ ๖ เซนติเมตร แต่ละตอน กว้าง ๕ เซนติเมตรพื้นสำรดทำด้วยผ้าสีฟ้าน้ำทะเล มีแถบทอง กว้าง ๑ เซนติเมตร ที่ริมทั้งสองข้าง(ค)สำรดปลายแขน พื้นสำรดทำด้วยผ้าสีฟ้าน้ำทะเล กว้าง ๕ เซนติเมตร มีแถบทอง กว้าง ๑เซนติเมตร ที่ริมทั้งสองข้างมาตรา ๗สีประจำคณะและสถาบัน มีดังต่อไปนี้(๑) คณะเกษตรศาสตร์ สีเขียวอ่อน(๒) คณะพยาบาลศาสตร์ สีขาว(๓) คณะวิทยาการจัดการ สีบานเย็น(๔) คณะวิทยาศาสตร์และเทคโนโลยี สีเหลือง(๕) คณะวิศวกรรมศาสตร์ สีเลือดหมู(๖) คณะศิลปศาสตร์ สีฟ้า(๗) สถาบันอิสลามและอาหรับศึกษา สีเขียวขี้ม้ามาตรา ๘ให้มหาวิทยาลัยนราธิวาสราชนครินทร์จัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติมหาวิทยาลัยนราธิวาสราชนครินทร์พ.ศ. ๒๕๔๘ ประกอบกับมาตรา ๔๙ วรรคสอง และมาตรา ๕๓ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนราธิวาสราชนครินทร์ (ฉบับที่ ๒) พ.ศ. ๒๕๕๕[๓]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนราธิวาสราชนครินทร์ได้เปิดสอนสาขาวิชาการบัญชีและสาขาวิชาวิศวกรรมศาสตร์เพิ่มขึ้นสมควรแก้ไขเพิ่มเติมการกำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยนราธิวาสราชนครินทร์เพื่อกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้วิภา/ผู้จัดทำ๒๕ มกราคม ๒๕๕๓วรัญญา/ตรวจ๓๑ มกราคม ๒๕๕๔ณัฐพร/ปรับปรุง๒๔ เมษายน ๒๕๕๖[๑] ราชกิจจานุเบกษาเล่ม ๑๒๗/ตอนที่ ๕ ก/หน้า ๙/๒๑ มกราคม ๒๕๕๓[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนราธิวาสราชนครินทร์ (ฉบับที่ ๒) พ.ศ. ๒๕๕๕[๓] ราชกิจจานุเบกษาเล่ม ๑๒๙/ตอนที่ ๘ ก/หน้า ๑๘/๑๙ มกราคม ๒๕๕๕